钦定古今图书集成/明伦汇编/宫闱典/第042卷 > 《贺皇后笺》前人
## 钦定古今图书集成/明伦汇编/宫闱典/第042卷 > 《贺皇后笺》前人

诞受丕基。方“正宁凝旒之始，协修阴教；举路朝发册
之仪，厚载有光。群情咸悦。”〈中贺〉恭惟皇后殿下庆锺
勋阀，道媲皇家。辅佐积勤，实自龙潜之日；休祥有衍，
早符熊梦之占。寿皇所以亲发于德音，圣主所以深
资于内助。副笄奉三殿之养，大练受六宫之朝。震耀
简编，感移风俗。臣等预闻钜典，实激欢悰。“法地所以
法天，仰戴坤仪之至德；事母同之事父，曷胜鳌抃之
微诚。”